stanford-oval/wikipedia huggingface dataset:
Asiakirja
Asiakirja Suomessa > Määritelmä 1930-luvulla

Asiakirja on kirjallinen todiste, jolla on oikeudellista merkitystä.
Varsinaiset asiakirjat ovat sellaisia, jotka jo niitä laadittaessa on tarkoitettu todisteiksi ja sen vuoksi tätä tarkoitusta varten laadittu kuten esimerkiksi kauppakirja, testamentti tai kuitti. Tilapäiset asiakirjat ovat sellaisia kirjallisia selityksiä, joilla niitä laadittaessa ei ole ajateltu todistaa mitään, mutta joita myöhemmin voidaan käyttää todisteina kuten esimerkiksi yksityinen kirje. Asiakirjan tarkoituksena on todistaa jostain tosiseikasta, jolla on oikeudellista merkitystä.
Asiakirja Suomessa > Määritelmä nykyään

Suomessa asiakirja on käsitetty olevan hallinnon väline ja tulos orgaanisaation toiminnasta ja erinäisistä tehtävistä. Sen tehtävä on tukea tulevaa päätöksen tekoa eli asiakirja toimii organisaation muistielementtinä. Käytännöllis-hallinnollisista syistä asiakirjoja laaditaan paljon, mutta suurin osa niistä kuitenkin hävitetään määräajan kuluttua. Vain juridista, kulttuurista tai tutkimuksellista merkitystä tai muuta todistusarvoa omaavia asiakirjoja säilytetään pitkään tai pysyvästi.
Toisin kun maailmalla, asiakirjoja ei erotella aktiivisiin ja pysyväissäilytyksessä oleviin. Kaikki merkittävät dokumentit käsitetään asiakirjoiksi ja ammattikuntakaan ei erottele termejä archives ja records.
Suomenkielen sana "asiakirja" on luultavammin ollut alun perin lakitermi, joka on kuvannut tuomioistuinten käsittelemistä asioista luotuja kirjoja.
Asiakirja maailmalla

Maailmalla, varsinkin Yhdysvalloissa, asiakirjat erotellaan toisistaan termeillä "records" ja "archives". Records tarkoittaa lyhyempään säilykseen tarkoitettuja asiakirjoja kun taas archives tarkoittaa pitkäaikaissäilytyksessä olevia asiakirjoja. "Archives" on myös käsitetty tarkoittavan joukkoa historiallisia asiakirjoja, jotka sisältävät informaatiota paikasta, instituutiosta tai ihmisryhmästä.
Digitaalinen asiakirja

Digitaalinen tai sähköinen asiakirja muutti asiakirjahallintoa ja rikkoi monta perinnettä. Vakiintuneet käytännöt muuttuvat, kun sähköinen asiakirja on niin erilainen fyysisestä asiakirjasta. Tämä muutos oli suuri, koska vuosituhansia asiakirjat olivat pysyneet pääasiassa samanlaisina "hallinnon työ-, tallennus- ja siirtovälineenä, huolimatta itse tietovälineen, kirjoituspohjan suuristakin ulkoisista muutoksista". Mikä tahansa tekniikkaan tai muotoon liittyvä muutos olisi ollut mullistava asiakirjahallinnalle, koska asiakirja on asiakirjahallinnan ydin tai "elämänneste" Digitaalinen asiakirja on ymmärrettävä vain kontekstissaan, sillä ne ovat hyvin käyttäjä- sekä järjestelmäsidonnaisia. Asiakirjojen sähköisyys luo arkistonhoitajille ja asiakirjahallinnan ammattilaisille ongelmia niiden säilytyksestä ja provenienssiperiaatteesta.
Aiheesta muualla

2.2 Keskeiset käsitteet / 2.2.1 Asiakirja ja arkisto Asiakirjahallinnon ja arkistotoimen oppikirja.  22.5.2006. Arkistolaitos. Arkistoitu 20.11.2013. Viitattu 26.10.2013.
Níki

| Níki Νίκη |
| --- | --- |
 Níki
 Koordinaatit: 40°54′33″N, 21°25′14″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Flórina
Kunta:  Flórina
Hallinto:  
 – Asutustyyppi:  kylä
 – Kallikrates-koodi:  1701021401
Väkiluku (2011):  273
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Níki (kreik. Νίκη, maked. ja bulg. Негочани, Negočani) on Kreikan kylä, joka kuuluu hallinnollisesti Flórinan kuntaan, Flórinan alueyksikköön ja Länsi-Makedonian alueeseen. Aiemmin kylä kuului Káto Kleinéen kuntaan ja vuodesta 2011 lähtien Flórinan kunnan Káto Kleinéen kunnallisyksikköön. Níki muodostaa oman kyläyhdyskuntansa (Τοπική Κοινότητα Νίκης, Topikí Koinótita Níkis). Kylän väkiluku on 273 (vuonna 2011).
Níki, suomeksi ”Voitto”, sijaitsee Kreikan ja Pohjois-Makedonian rajalla linnuntietä noin 14 kilometriä pohjoiseen Flórinan kaupungista. Se on Kreikan ja Pohjois-Makedonian tasavallan tärkeimpiä raja-asemia ja sen läpi kulkee Eurooppatie E65.
Aiheesta muualla

Kuvia tai muita tiedostoja aiheesta Níki Wikimedia Commonsissa
Olavi Runolinna

Erkki Olavi Runolinna (23. tammikuuta 1906 Halikko – 1. maaliskuuta 1971 Helsinki) oli suomalainen ekonomi ja Lapuan liikkeen kannattaja, joka murhasi Minna Craucherin ampumalla hänet tämän kotona Helsingissä 8. maaliskuuta 1932.
Olavi Runolinnan vanhemmat olivat Kaarlo Waldemar Runolinna (aik. Rosenborg, 1877–1927) ja Olga Maria Isaksson (1877–1954). Hänen veljiään olivat Lapuan liikkeessä toiminut Aarne Runolinna ja tekniikan tohtori ja professori Urmas Runolinna.
Veljensä Aarnen yrityksessä työskennellyt Olavi Runolinna oli äkkijyrkkä lapualainen, jota vaivasivat fyysiset ja ilmeisesti myös mielenterveydelliset ongelmat. Mäntsälän kapinan aikaan hän oli ”seikkaillut” pistoolin kanssa Hämeenlinnassa ja Riihimäellä, muttei osallistunut itse kapinaan. Hän alkoi talvella 1931–1932 eräiden muiden tavoin epäillä Minna Craucherin lojaaliutta Lapuan liikkeelle. Helmikuussa Craucher oli uhannut hänelle ”vaihtavansa puolta” ja vuoti Mäntsälän kapinan aikana lehdistölle (suurelta osin keksimiään) paljastustietoja liikkeen organisaatiosta ja kapinan valmistelusta. Runolinna päätti murhata Craucherin, jotta tämä ei aiheuttaisi enempää vahinkoa liikkeelle. Hän sopi tapaamisen Craucherin kanssa 8. maaliskuuta tämän omassa asunnossa, jossa keskustelun jälkeen ampui uhriaan kahdesti niskaan. Runolinna tuomittiin marraskuussa 1932 täyttä ymmärrystä vaille ollen tehdystä murhasta seitsemäksi vuodeksi kuritushuoneeseen. Poliisin murhatutkimuksessa epäiltynä oli myös K. M. Wallenius.[lähde? ]
Lapuan liikkeen kulissien takana liikkui monenlaisia henkilöitä, jotka halusivat käyttää liikettä omiin tarkoitusperiinsä. Helsingissä toimi Runolinnan johtama radikaali ryhmä, joka uneksi fasistisesta yhteiskunnasta. Ryhmää johti direktorio, johon kuuluivat lisäksi kenraali Hannes Ignatius ja majuri Ragnar Gröning. Ryhmä oli varsin pieni eikä sillä ollut mitään menestymisen mahdollisuuksia. Hankkeen paljastuttua viranomaiset eivät edes syyttäneet Runolinnaa vallankaappauksen suunnittelusta, vaan ainoastaan murhasta.[lähde? ]
Olavi Runolinna oli 1950-luvun lopulla Göteborgin ja Boråsin suomalaisten helluntaiseurakuntien johtajana. Smyrnan Suomalaisen Helluntairyhmän johtajaksi hänet valittiin 23. helmikuuta 1957. Jouduttuaan hoitamaan kahden seurakunnan asioita, hän jätti tehtävän 13. joulukuuta 1958.
Nils Lofgren

Nils Lofgren
Nils Hilmer Lofgren (s. 21. kesäkuuta 1951, Chicago) on yhdysvaltalainen kitaristi. Hän oli soittanut haitaria viisivuotiaasta lähtien, mutta alkoi 15-vuotiaana soittaa kitaraa. Lofgren soitti peukaloplektralla, koska se oli ainut plektra, mikä hänen isällään oli. 17-vuotiaana hänestä tuli ammattilainen, ja hän soitti 19-vuotiaana Crazy Horse -yhtyeen riveissä Neil Youngin After the Gold Rush -albumilla.
Hän teki lisäksi lukuisia levytyksiä vanhan yhtyeensä Grinin sekä Bruce Springsteenin ja Ringo Starrin kanssa. 1974 hän hajotti Grinin ja lähti soolouralle. Toinen sooloalbumi Cry Tough (1976) toi hänet suuren yleisön tuntemaksi, ja levy nousi listoille Yhdysvalloissa ja Euroopassa. Hänen esiintymiseensä kuuluu muun muassa kitaran soitto trampoliinilla hyppien.
Diskografia > Grin

1971: Grin
1972: 1+1
1973: All Out
1973: Gone Crazy
Diskografia > Neil Young

1970: After the Goldrush
1975: Tonight's the Night
1982: Trans
1993: MTV Unplugged
2019: Colorado
Diskografia > Lou Reed

1979: The Bells
Diskografia > Bruce Springsteen

Tunnel of Love (1987)
Chimes of Freedom (1988)
Bruce Springsteen & the E Street Band: Live In New York City (2001)
The Rising (2002)
Magic (2007)
Working on a Dream (2009)
Diskografia > Soolo

1975: Nils Lofgren
1976: Cry Tough
1977: I Came To Dance
1978: Night After Night
1979: Nils
1981: Night Fades Away
1982: Rhythm Romance
1983: Wonderland
1985: Flip
1986: Code Of The Road, Live '85
1991: Silver Lining
1992: Crooked Line
1993: Every Breath, Soundtrack
1993: Live On The Test
1994: Code Of The Road, Live
1995: Damaged Goods
1997: Acoustic Live
1997: Archive Live, Live N.J. Stone Pony 1985
1998: Into the Night, Best Of
1998: New Lives, BBC
2001: Bootleg, Live 1975
2001: Breakaway Angel
2002: Tuff Stuff – The Best of the All–Madden Team Band
2003: Nils Lofgren Band Live
2006: Sacred Weapon
2008: The Loner - Nils Sings Neil
2011: Old School
Wikimedia Commonsissa on kuvia tai muita tiedostoja aiheesta .
Niko Snellman

| Niko Snellman> Henkilötiedot |
| --- | --- |
Syntynyt: 12. maaliskuuta 1988 (ikä 36) Tampere, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  96 kg
Pelinumero:  20
Pelaajaura
Pääsarjaura:  2008–2012
Seurat:  Regina Pats (WHL) Ilves (SML) LeKi (Mestis) Kiekko-Laser (Mestis)   Jokipojat (Mestis)
NHL-varaus:  105. varaus, 2006 Nashville Predators
Niko Snellman (s. 12. maaliskuuta 1988 Tampere) on suomalainen uransa lopettanut jääkiekkoilija. Hän pelasi SM-liigassa 11 runkosarja- ja yhden playoff-ottelun Tampereen Ilveksessä. Jäähyminuutteja kertyi 49. Snellmania luonnehdittiin puhdaspiirteiseksi voimahyökkääjäksi, joka oli isokokoinen ja vahva ja taklasi aktiivisesti. Snellman teloi Jokereiden Simo Mälkiän ottelussa 18.2.2010. Mälkiä joutui lopulta lopettamaan uransa välikohtauksen vuoksi. Kiekollista taitoa Snellmanilla ei ollut tähtiluokkaan asti, mutta riittävästi SM-liigatasolle.
Ura

Snellman on Tampereen Ilveksen kasvatti. Hän voitti joukkueessa Suomenmestaruuden B-nuorissa vuonna 2006 ja C-nuorissa vuonna 2004. Nashville Predators varasi Snellmanin neljännellä kierroksella 105. pelaajana NHL:n varaustilaisuudessa 2006. Samana kesänä myös WHL-joukkue Regina Pats varasi hänet 41. pelaajana CHL:n varaustilaisuudessa.
Kesällä 2006 Snellman harjoitteli Ilveksen SM-liigaringissä ja siirtyi kaudeksi 2006–07 Regina Patsiin. Yhden siellä vietetyn vuoden jälkeen hän palasi Suomeen suorittamaan asepalvelustaan ja siirtyi takaisin Ilvekseen kaksivuotisella sopimuksella kaudeksi 2007–2008. Snellman kuitenkin pelasi koko runkosarjan Ilveksen A-nuorissa ja oli 137 minuutillaan koko A-nuorten SM-liigan jäähypörssin toinen SaiPan Kimmo Vesterisen jälkeen. Hän teki SM-liigadebyyttinsä pudotuspeleissä 18. maaliskuuta 2008 puolivälieräottelussa Kärppiä vastaan ja antoi ottelussa syötön Ville Korhosen 2–0-maaliin.
Snellmanin kauden 2008–2009 pilasi paha loukkaantuminen. Hän ei pelannut otteluakaan SM-liigassa, mutta miesten pelit tulivat tutuksi 11 runkosarja - ja kahden playoff-ottelun verran Mestis-joukkue Lempäälän Kisasta. Snellman pelasi kauden aikana myös viisi runkosarjaottelua Ilveksen A-nuorissa. Huhtikuussa 2009 hän teki Ilveksen liigajoukkueen kanssa vuoden mittaisen jatkosopimuksen. Kaudella 2009–2010 Snellman pelasi ensimmäiset SM-liigan runkosarjaottelunsa tehden 11 ottelussa yhden syöttöpisteen. Hän keräsi myös niihin nähden runsaat 49 jäähyminuuttia. Suurimman osan kaudestaan Snellman pelasi kuitenkin lainalla LeKissä tehden 17 runkosarjaottelussa tehot 3+4=7.
Jäätyään vapaaksi agentiksi kevään 2010 jälkeen Snellman löysi uuden osoitteen vasta marraskuussa siirryttyään Mestiksen nousijajoukkue Kiekko-Laserin vahvuuteen. Hänen kautensa jäi kuitenkin vain viiden ottelun mittaiseksi polvivamman vuoksi. Kaudeksi 2011–2012 Snellman siirtyi yksivuotisella sopimuksella Jokipoikiin.
Muuta

Myös Snellmanin isoveljet Ville ja Mika ovat pelanneet jääkiekkoa, Ville SM-liigassa asti.
Níkaian metroasema

| Níkaia> Νίκαια |
| --- | --- |
 Níkaian metroasema.
 Ateenan metro 
Perustiedot
Metrolinjat:   Linja 3
Sijainti:  37°57′56″N, 23°38′51″E
Paikkakunta:  Níkaia, Níkaia-Ágios Ioánnis Rénti, Pireus, Attika, Kreikka
Avattu:  7.7.2020
Níkaia (kreik. Νίκαια eli Σταθμός Νίκαια, Stathmós Níkaia) on Ateenan metron asema Linjalla 3 (sininen). Se sijaitsee Níkaian kaupungissa Suur-Pireuksen alueella Ateenan metropolialueen länsiosassa.
Níkaian metroasema ulkoa.
Metroasema avattiin 7. heinäkuuta 2020. Se valmistui Linjan 3 laajennokselle, joka yhdisti linjan aiemman läntisen pääteaseman Agía Marínan Pireukseen, ja toimi linjan läntisenä pääteasemana vuoteen 2022 saakka. Seuraava asema pohjoiseen on Korydallós ja lounaaseen Maniátika.
Aiheesta muualla

Kuvia tai muita tiedostoja aiheesta Níkaian metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
Nokikuukkeli

| Nokikuukkeli |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Kuukkelit Perisoreus
Laji::  internigrans
Kaksiosainen nimi
 Perisoreus internigrans  (Thayer & Bangs, 1912) 
Katso myös
   Nokikuukkeli Wikispeciesissä   Nokikuukkeli Commonsissa 
Infobox OKNimi-testi OKIUCN-testi OK: 
Nokikuukkeli (Perisoreus internigrans) on varisten heimoon kuuluva varpuslintu.
Levinneisyys

Nokikuukkeleita elää kotoperäisenä Kiinassa. Lajin tunnettuja elinalueita on Itä-Tiibetissä, Kaakkois-Qinghaissa, Etelä-Gansussa ja Länsi-Sichuanissa. Useimmista tunnetuista elinympäristöistä on löydetty vain vähän yksilöitä ja lajia on kuvailtu harvinaiseksi. Lajin kokonaispopulaatioksi on arvioitu 18 000–31 200 yksilöä ja kannankehitys on luultavasti laskeva. Laji on luokiteltu silmälläpidettäväksi.
Elinympäristö

Nokikuukkelit elävät vanhoissa kuusimetsissä sekä pihtasekametsissä 3 000–4 270 metrin korkeudella.
Elintavat

Nokikuukkeli käyttää ravinnokseen selkärangattomia ja hedelmiä. Laji pesii aikaisin keväällä. Syksyisin nokikuukkelit kerääntyvät pieniin parviin, joissa on yleensä 5–6, mutta joskus yli kymmenenkin lintua.
Níjar

| Níjar |
| --- | --- |
 Villa de Níjar
 vaakuna
 Níjar
 Koordinaatit: 36°58′0″N, 2°12′0″W 
Valtio:  Espanja
Itsehallintoalue:  Andalusia
Maakunta:  Almería
Hallinto:  
 – Hallinnon tyyppi:  Kunta
Väkiluku (2016):  28 579
 
 http://www.nijar.es/ 
Infobox OKVirheellinen NIMI-arvo: 
Níjar on kunta Almerían maakunnassa Etelä-Espanjassa. Níjarin väkiluku on noin 29 000 (2016).
Níjarin kunta muodostuu useista taajamista, joista neljä suurinta ovat Campohermoso, San Isidro, Villa de Níjar ja San José.
Iglesia de Nuestra Señora de la Encarnación
Taloja Níjarissa.
Acueducto del Cortijo Huerta Grande
Playa de Monsul
Aiheesta muualla

Kuvia tai muita tiedostoja aiheesta Níjar Wikimedia Commonsissa
NHL-kausi 2007–2008

| NHL-kausi 2007–2008 |
| --- | --- |
Laji:  jääkiekko
Järjestyksessä oleva kausi:  90.
Maa:   Yhdysvallat  Kanada
Joukkueiden määrä:  30
Mestari:  Detroit Red Wings
Pistepörssin voittaja:  Aleksandr Ovetškin
Runkosarjan arvokkain pelaaja:  Aleksandr Ovetškin
Pudotuspelien arvokkain pelaaja:  Henrik Zetterberg
  ← 2006–2007 :  2008–2009 → 
Calgary Flamesin ja New York Rangersin välinen ottelu 2. tammikuuta 2008
NHL-kausi 2007–2008 oli National Hockey Leaguen 90. kausi. Se alkoi 29. syyskuuta 2007  poikkeuksellisesti Lontoossa. Siellä pelattiin historiallisesti kaksi runkosarjan ottelua Anaheimin ja Los Angelesin joukkueiden välillä. Kyseessä oli ensimmäinen kerta, kun NHL:n runkosarjaotteluita pelattiin Euroopassa. NHL:n tähdistöottelu pelattiin Atlantassa Philips Arenassa 27. tammikuuta 2008.  Stanley Cupin voitti Detroit Red Wings, joka kaatoi Pittsburgh Penguinsin finaalisarjassa 4-2.
Tapahtumia

3. lokakuuta Roman Hamrlík pelasi ensimmäisessä pelissään Montrealissa 1 000:n NHL-ottelunsa.
7. lokakuuta Joe Sakic saavutti 1 591 pistettä nousten Phil Espositon ohi 8. sijalle NHL:n kaikkien aikojen pistepörssissä.
8. lokakuuta Chris Chelios pelasi 1 550. ottelunsa nousten Alex Delvecchion ohi kahdeksannelle sijalla kaikkien aikojen ottelujen määrässä.
11. lokakuuta Mats Sundin teki 390. maalinsa Toronto Maple Leafsissa ja 917. pisteensä Torontossa. Hän sivutti Darryl Sittlerin kaikkien aikojen piste-ennätyksen Torontossa. 27. lokakuuta Sundin oli ensimmäinen pelaaja, joka teki 400 maalia Maple Leafsin paidassa.
12. lokakuuta Jaromir Jagrin 1 533 ura-pistettä ohitti Paul Coffeyn 11. sijan kaikkien aikojen pistepörssissä.
22. lokakuuta Bryan Smolinski pelasi 1 000 NHL-ottelunsa.
26. lokakuuta Aleksei Kovaljov pelasi 1 000 NHL-ottelunsa.
3. marraskuuta Al Arbour valmensi 1 500:n peliänsä New York Islandersissa ja saavutti 740:n voittonsa. Molemmat ovat yksittäisen joukkueen valmentamisen NHL-ennätyksiä. Hän on kautta historian vanhin valmentaja NHL:ssä 75 vuoden iällään.
17. marraskuuta Martin Brodeur saavutti uransa 500. voiton. Hän on vasta toinen maalivahti, joka on pystynyt samaan. Hänen edellään on vain Patrick Roy, joka lopetti uransa voitettuaan 551 ottelua.
17. marraskuuta Glen Wesley pelasi 1 400. NHL-ottelunsa. Hänestä tuli 10. puolustaja, joka ylitti tämän määrän.
29. marraskuuta Jarome Iginla siirtyi Al Macinnisin edelle kaikkien aikojen Calgary Flamesissa pelatuissa otteluissa pelattuaan 804 ottelua.
20. joulukuuta Marian Gaborik teki viisi maalia Minnesota Wildsissa New York Rangersia vastaan. Se on ensimmäinen kerta, kun pelaaja on tehnyt viisi maalia yhdessä ottelussa siitä asti, kun Sergei Fjodorov teki niin 26. joulukuuta 1996.
23. joulukuuta New York Rangersin kapteeni Jaromir Jagr kirjasi 927. syöttöpisteensä nousten ohi Stan Mikitan 15:nneksi kaikkien aikojen tilastossa.
29. joulukuuta St. Louis Blues Paul Kariya kirjasi 900:n pisteensä, (377 maalia, 523 syöttöä). Hän on 98. NHL-pelaaja, joka saavuttaa tuon rajan.
31. joulukuuta Boston Bruinsin puolustaja Dennis Wideman teki Bruinsin historian 18 000. maalin.
9. helmikuuta Linjatuomari Pat Dapuzzo loukkaantui vakavasti saatuaan pelaajan luistimen vahingossa kasvoihinsa. Hän selvisi, mutta lopetti tuomariuransa kauden jälkeen.
Runkosarja

Runkosarjassa divisiooniensa voittajat jakavat konferenssin kolme kärkisijaa, loput viisi jatkoonpääsijää valitaan pistejärjestyksessä.
| Itäinen konferenssi | O | V | H | HJA | TM | PM | P |
| --- | --- | --- | --- | --- | --- | --- | --- |
| z-Montreal Canadiens * | 82 | 47 | 25 | 10 | 262 | 222 | 104 |
| y-Pittsburgh Penguins * | 82 | 47 | 27 | 8 | 247 | 216 | 102 |
| y-Washington Capitals * | 82 | 43 | 31 | 8 | 242 | 231 | 94 |
| x-New Jersey Devils | 82 | 46 | 29 | 7 | 206 | 197 | 99 |
| x-New York Rangers | 82 | 42 | 27 | 13 | 213 | 199 | 97 |
| x-Philadelphia Flyers | 82 | 42 | 29 | 11 | 248 | 233 | 95 |
| x-Ottawa Senators | 82 | 43 | 31 | 8 | 261 | 247 | 94 |
| x-Boston Bruins | 82 | 41 | 29 | 12 | 212 | 222 | 94 |

| e-Carolina Hurricanes | 82 | 43 | 33 | 6 | 252 | 249 | 92 |
| e-Buffalo Sabres | 82 | 39 | 31 | 12 | 255 | 242 | 90 |
| e-Florida Panthers | 82 | 38 | 35 | 9 | 216 | 226 | 85 |
| e-Toronto Maple Leafs | 82 | 36 | 35 | 11 | 231 | 260 | 83 |
| e-New York Islanders | 82 | 35 | 38 | 9 | 194 | 243 | 79 |
| e-Atlanta Thrashers | 82 | 34 | 40 | 8 | 216 | 272 | 76 |
| e-Tampa Bay Lightning | 82 | 31 | 42 | 9 | 223 | 267 | 71 |
| Läntinen konferenssi | O | V | H | HJA | TM | PM | P |
| --- | --- | --- | --- | --- | --- | --- | --- |
| z-Detroit Red Wings * | 82 | 54 | 21 | 7 | 257 | 184 | 115 |
| y-San Jose Sharks * | 82 | 49 | 23 | 10 | 222 | 193 | 108 |
| y-Minnesota Wild * | 82 | 44 | 28 | 10 | 223 | 218 | 98 |
| x-Anaheim Ducks | 82 | 47 | 27 | 8 | 205 | 191 | 102 |
| x-Dallas Stars | 82 | 45 | 30 | 7 | 242 | 207 | 97 |
| x-Colorado Avalanche | 82 | 44 | 31 | 7 | 231 | 219 | 95 |
| x-Calgary Flames | 82 | 42 | 30 | 10 | 229 | 227 | 94 |
| x-Nashville Predators | 82 | 41 | 32 | 9 | 230 | 229 | 91 |

| e-Edmonton Oilers | 82 | 41 | 35 | 6 | 235 | 251 | 88 |
| e-Chicago Blackhawks | 82 | 40 | 34 | 8 | 239 | 235 | 88 |
| e-Vancouver Canucks | 82 | 39 | 33 | 10 | 213 | 215 | 88 |
| e-Phoenix Coyotes | 82 | 38 | 37 | 7 | 214 | 231 | 83 |
| e-Columbus Blue Jackets | 82 | 34 | 36 | 12 | 193 | 218 | 80 |
| e-St. Louis Blues | 82 | 33 | 36 | 13 | 205 | 237 | 79 |
| e-Los Angeles Kings | 82 | 32 | 43 | 7 | 231 | 266 | 71 |
V = Voitot, H = Häviöt, HJA = Häviöt jatkoajalla tai rangaistuslaukaisukilpailussa, TM = Tehdyt maalit, PM = Päästetyt maalit, P = Pisteet, x = etenee pudotuspeleihin, y = divisioonan voittaja, z = konferenssin voittaja, e = ei pääse pudotuspeleihin, * = divisioonan voittaja
Runkosarja > Runkosarjan pistepörssi

O = Ottelut; M = Maalit; S = Syötöt; P = Pisteet; +/– = Plus/Miinus; RM = Rangaistusminuutit
Tilanne 28.3.2008
| Pelaaja | Joukkue | O | M | S | P | +/– | RM |
| --- | --- | --- | --- | --- | --- | --- | --- |
| Aleksandr Ovetškin | Washington Capitals | 80 | 65 | 47 | 112 | +27 | 38 |
| Evgeni Malkin | Pittsburgh Penguins | 80 | 47 | 59 | 106 | +16 | 76 |
| Jarome Iginla | Calgary Flames | 80 | 50 | 48 | 98 | +25 | 83 |
| Pavel Datsjuk | Detroit Red Wings | 79 | 31 | 66 | 97 | +41 | 20 |
| Joe Thornton | San Jose Sharks | 80 | 29 | 67 | 96 | +20 | 40 |
| Henrik Zetterberg | Detroit Red Wings | 72 | 43 | 49 | 92 | +31 | 81 |
| Vincent Lecavalier | Tampa Bay Lightning | 79 | 40 | 52 | 92 | -15 | 34 |
| Jason Spezza | Ottawa Senators | 74 | 34 | 58 | 92 | +24 | 59 |
| Daniel Alfredsson | Ottawa Senators | 69 | 40 | 49 | 89 | +14 | 34 |
| Ilja Kovaltšuk | Atlanta Thrashers | 78 | 52 | 35 | 87 | -13 | 50 |
Runkosarja > Runkosarjan pistepörssi > Maalivahtien torjuntapörssi runkosarjassa

O = Ottelut; MIN = Peli minuutit; V = Voitot; H = Häviöt; JRH = Jatkoaika/Rangaistuslaukaisu kilpailu häviöt; PM = Päästetyt maalit; N = Nollapelit; % = Torjunta prosentti; PMK = Päästettyjen maalien keskiarvo
| Pelaaja | Joukkue | O | MIN | V | H | JRH | PM | N |  % | PMK |
| --- | --- | --- | --- | --- | --- | --- | --- | --- | --- | --- |
| Chris Osgood | Detroit Red Wings | 43 | 2,4089 | 27 | 9 | 4 | 84 | 4 | .000 | 2.09 |
| Dominik Hasek | Detroit Red Wings | 41 | 2,350 | 27 | 10 | 3 | 84 | 5 | .902 | 2.14 |
| Jean-Sebastien Giguere | Anaheim Ducks | 58 | 3,310 | 35 | 17 | 6 | 117 | 4 | .922 | 2.12 |
| Martin Brodeur | New Jersey Devils | 77 | 4,635 | 44 | 27 | 6 | 168 | 4 | .920 | 2.17 |
| Evgeni Nabokov | San Jose Sharks | 77 | 4,560 | 46 | 21 | 8 | 163 | 6 | .910 | 2.14 |